JAUTĀJUMI UN ATBILDES

1. jautājums:
Par obligāto aprīkojumu – par drošības jostām pasažieru sēdekļiem. Lūdzam precizēt vai nepieciešamas ir 2 punktu vai 3 punktu drošības jostas pasažieru sēdekļiem.
Atbilde:
Atklāta konkursa “Jauna elektriskā autobusa un pārvietojamās uzlādes iekārtas piegāde Balvu novada pašvaldībai, Eiropas Savienības Atveseļošanas un noturības mehānisma plāna īstenošanas ietvaros” (ID.Nr.BNP 2024/19/AF AK) (turpmāk – Nolikums) 1.pielikuma “Tehniskā specifikācijā/ Tehniskais piedāvājums” (turpmāk – 1.pielikums) 1.punkts nosaka, ka “Ja Tehniskajā specifikācijā kāda preču parametra tehniskā prasība nav noteikta, tad šim parametram jāatbilst minimālajām vispārpieņemtajām prasībām vai standartos noteiktajam. Ja prece ar noteikto funkcionālo līmeni vairs nav ražošanā, jāpiedāvā augstāka funkcionālā līmeņa preces”.
Ņemot vērā iepriekšminēto, un to, ka standartos nav noteikts drošības jostu veids, pretendentam jānodrošina minimālās vispārpieņemtās prasības – 2-punktu drošības jostas.

2. jautājums:
Par obligāto aprīkojumu – par 2 LCD monitoriem. Lūdzam precizēt monitoru lielumu, vēlamo atrašanās vietu u.tml.
Atbilde:
LCD griestu monitori paredzēti pasažieriem, un jāizvieto autobusa salona priekšā un pie otrajām durvīm. Monitoru ekrāna izmēram jābūt tādam, lai tie pildītu savu funkciju – nodrošinātu kvalitatīvu attēla vizualizāciju un redzamību, būtu pārredzami no sēdvietām, kā arī to atrašanās vieta netraucētu pasažieru komfortam.

3. jautājums:
Virsbūves krāsojums un marķēšana – transportlīdzekļa dizainu jāsaskaņo ar piegādātāju, kas ietver autobusa virsbūves ārējā krāsojuma dizainu, nepieciešamās uzlīmes un īpašos marķējumus. Vai krāsojums ir paredzēts metālisks vai nemetālisks?
Atbilde:
Saskaņā ar Nolikuma 1.pielikuma 1.punktu, “Ja Tehniskajā specifikācijā kāda preču parametra tehniskā prasība nav noteikta, tad šim parametram jāatbilst minimālajām vispārpieņemtajām prasībām vai standartos noteiktajam.” Ņemot vērā iepriekšminēto, pretendentam, attiecībā uz krāsojumu – “metāliskas vai nemetālisks”, jāvadās pēc minimālajām vispārpieņemtajām prasībām vai standartos noteiktajām, t.i., ja standartā nav noteikts, ka skolēnu autobusa krāsojumam jābūt metāliskam, tad pretendentam nav jāparedz metālisks krāsojums.

4. jautājums:
Vispārējā garantija – ne mazāka kā 60 mēneši vai ražotāja noteiktais nobraukums. Kāds ir plānotais nobraukums 60 mēnešiem?
Atbilde:
Plānotais transportlīdzekļa nobraukums 60 mēnešos ir 150 000 km.

5. jautājums:
Piegādes līguma punkts 6.2.12. ja uz Elektriskā autobusa garantijas remonta laiku Pasūtītājs nomā citu transportlīdzekli, Piegādātājam jāsedz nomas maksas izdevumi. Lūdzam precizēt sīkāk, paskaidrojot par garantijas remonta laikā nomāto transportlīdzekli – no kuras remonta dienas tiktu nomāts transportlīdzeklis? Nomas transportlīdzekļa cenrādis?


Atbilde:
Ja uz elektriskā autobusa garantijas remonta laiku pasūtītājs nomās citu transportlīdzekli, piegādātājam nomas izdevumi būs jāsedz no 4. (ceturtās) autobusa garantijas remonta pieteikuma dienas. Respektīvi, ja pasūtītājs citu transportlīdzekli sāk nomāt vēlāk kā 4. dienā no autobusa garantijas remonta pieteikuma dienas, piemēram, no 5.dienas, piegādātājs nomu sedz no 5.dienas, bet, ja pasūtītājs citu transportlīdzekli sāk nomāt agrāk kā 4. dienā no autobusa garantijas remonta pieteikuma dienas, piemēram, no 2.dienas, piegādātājs nomu sāk apmaksāt no 4.dienas.
Ņemot vērā iepriekšminēto, Komisija izdarīs grozījumus Nolikuma 5.pielikuma Līguma projektā, attiecīgi pagarinot arī piedāvājumu iesniegšanas termiņu.
Nomas transportlīdzekļa cenrādi pasūtītājs nevar pievienot, jo pasūtītajam nav līguma ar vienu konkrētu transporta pakalpojuma sniedzēju – transportlīdzeklis tiks nomāts no uzņēmēja, kurš varēs piedāvāt transportlīdzekli ar elektroautobusam līdzvērtīgu sēdvietu skaitu par zemāko cenu.

6. jautājums:
Kā rīkoties, ja piedāvājamais transportlīdzeklis konkursam šobrīd tiek pilnveidots un vizuālie attēli vēl nav pieejami, bet transportlīdzeklis atbilst visām nolikuma u tehniskajām prasībām?

Atbilde: 
Piedāvājumam jāpievieno vizuālie attēli, lai pasūtītājam būtu priekšstats par to, kā izskatās piedāvātais transportlīdzeklis. Attēli netiks analizēti un salīdzināti ar tehniskajā specifikācijā noteiktajām prasībām. 

7. jautājums
Tehniskās specifikācijas 1. pielikumā norādīts,  ka ir nepieciešams obligātais aprīkojums – “video sistēma” un “2 LCD monitori”. Lai kvalitatīvi izpildītu šīs prasības, mums ir nepieciešama plašāka informācija. Lūdzu, norādiet nepieciešamo videokameru skaitu, videokameru izšķirtspēju, videokameru izvietojumu, kāds ir kameras ierakstu glabāšanas periods? Lūdzu, norādiet vēlamo monitoru izmēru, monitoru atrašanās vietu salonā, monitoru izšķirtspēju.

Atbilde:
Atbilde par “2 LCD monitoriem” ir sniegta 2.jautājumā.
Attiecībā uz “video sistēmu”, Komisija izdarīs grozījumus Nolikuma 1.pielikuma “Tehniskā specifikācija/ Tehniskais piedāvājums”, attiecīgi pagarinot piedāvājumu iesniegšanas termiņu. 
